CELEX: 32018D0028
Language: hu
Date: 2018-11-29 00:00:00
Title: Az Európai Központi Bank (EU) 2019/44 határozata (2018. november 29.) az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro, az EKB/2014/61 határozat módosításáról és az EKB/2013/30 határozat hatályon kívül helyezéséről (EKB/2018/28)

11.1.2019   
               
               
                  HU
               
               
                  Az Európai Unió Hivatalos Lapja
               
               
                  L 9/180
               
            
         AZ EURÓPAI KÖZPONTI BANK (EU) 2019/44 HATÁROZATA
         (2018. november 29.)
         az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro, az EKB/2014/61 határozat módosításáról és az EKB/2013/30 határozat hatályon kívül helyezéséről (EKB/2018/28)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 28.3. cikkére,
         mivel:
         
                     (1)
                  
                  
                     Az EKB/2013/30 határozat (1) meghatározta, hogy azon tagállamok, amelyek pénzneme az euro nemzeti központi bankjai (NKB-k) (a továbbiakban: euroövezeti NKB-k) milyen módon és mértékben voltak kötelesek befizetni az Európai Központi Bank (EKB) tőkéjét 2014. január 1-jétől.
                  
               
                     (2)
                  
                  
                     Az (EU) 2015/287 európai központi banki határozat (EKB/2014/61) (2) 2. cikke az EKB/2013/31 határozattal (3) összhangban meghatározta, hogy a Lietuvos bankas milyen módon és mértékben köteles befizetni az EKB tőkéjét 2015. január 1-jétől tekintettel az euro Litvánia általi bevezetésére.
                  
               
                     (3)
                  
                  
                     Az (EU) 2019/43 európai központi banki határozat (EKB/2018/27) (4) a Központi Bankok Európai Rendszere és az Európai Központi Bank Alapokmányának 29.3. cikkével összhangban meghatározza az EKB tőkejegyzési kulcsának (továbbiakban: tőkejegyzési kulcs) módosítását, illetve 2019. január 1-jei hatállyal megállapítja a módosított tőkejegyzési kulcsban az egyes nemzeti központi bankokhoz rendelt új súlyokat (a továbbiakban: tőkejegyzésikulcs-súlyok).
                  
               
                     (4)
                  
                  
                     Az EKB tőkejegyzési kulcsának ötéves módosítása szükségessé teszi egy olyan új EKB-határozat elfogadását, amely 2019. január 1-jei hatállyal hatályon kívül helyezi az EKB/2013/30 határozatot, valamint meghatározza azt, hogy az euroövezeti NKB-k milyen módon és mértékben kötelesek befizetni az EKB tőkéjét 2019. január 1-jétől,
                  
               ELFOGADTA EZT A HATÁROZATOT:
         
            1. cikk
            A jegyzett és befizetett tőke mértéke és formája
            Valamennyi euroövezeti NKB 2019. január 1-jei hatállyal teljes egészében befizeti az EKB-ban való részesedését.
            Figyelembe véve az (EU) 2019/43 határozat (EKB/2018/27) 2. cikkében meghatározott tőkejegyzésikulcs-súlyokat, valamennyi euroövezeti NKB az alábbi táblázatban a neve mellett feltüntetett jegyzett és befizetett tőkeösszeggel rendelkezik:
            
                        Euroövezeti NKB
                     
                     
                        EUR
                     
                  
                        Nationale Bank van België/Banque Nationale de Belgique
                     
                     
                        273 656 178,72 
                     
                  
                        Deutsche Bundesbank
                     
                     
                        1 988 229 048,48 
                     
                  
                        Eesti Pank
                     
                     
                        21 303 613,91 
                     
                  
                        Banc Ceannais na hÉireann/Central Bank of Ireland
                     
                     
                        127 237 133,10 
                     
                  
                        Bank of Greece
                     
                     
                        187 186 022,25 
                     
                  
                        Banco de España
                     
                     
                        902 708 164,54 
                     
                  
                        Banque de France
                     
                     
                        1 537 811 329,32 
                     
                  
                        Banca d'Italia
                     
                     
                        1 277 599 809,38 
                     
                  
                        Central Bank of Cyprus
                     
                     
                        16 269 985,63 
                     
                  
                        Latvijas Banka
                     
                     
                        29 563 094,31 
                     
                  
                        Lietuvos bankas
                     
                     
                        43 938 703,70 
                     
                  
                        Banque centrale du Luxembourg
                     
                     
                        24 572 766,05 
                     
                  
                        Bank Ċentrali ta' Malta/Central Bank of Malta
                     
                     
                        7 923 905,17 
                     
                  
                        De Nederlandsche Bank
                     
                     
                        440 328 812,57 
                     
                  
                        Oesterreichische Nationalbank
                     
                     
                        220 018 268,69 
                     
                  
                        Banco de Portugal
                     
                     
                        177 172 890,71 
                     
                  
                        Banka Slovenije
                     
                     
                        36 382 848,76 
                     
                  
                        Národná banka Slovenska
                     
                     
                        86 643 356,59 
                     
                  
                        Suomen Pankki
                     
                     
                        137 564 189,84 
                     
                  
         
            2. cikk
            A befizetett tőke módosítása
            
               (1)   Tekintve, hogy valamennyi euroövezeti NKB már befizette az EKB/2013/30 határozat alapján 2018. december 31-ig hatályos, az EKB jegyzett tőkéjére vonatkozó teljes részesedését, így ezek az NKB-k átutalják a fennmaradó összeget az EKB számára, vagy a különbség összegét visszakapják az EKB-tól annak érdekében, hogy az 1. cikk táblázatában szereplő összegek befizetése teljesüljön.
            
            
               (2)   Az e cikk szerinti valamennyi átutalás az (EU) 2019/45 európai központi banki határozat (EKB/2018/29) (5) alapján történik.
            
         
         
            3. cikk
            Módosítás
            Az (EU) 2015/287 határozat (EKB/2014/61) 2. cikkét el kell hagyni.
         
         
            4. cikk
            Hatályon kívül helyezés
            
               (1)   Az EKB/2013/30 határozat 2019. január 1-jétől hatályát veszti.
            
            
               (2)   Az EKB/2013/30 határozatra való hivatkozásokat az erre a határozatra való hivatkozásként kell értelmezni.
            
         
         
            5. cikk
            Hatálybalépés
            Ez a határozat 2019. január 1-jén lép hatályba.
         
         
            Kelt Frankfurt am Mainban, 2018. november 29-én.
            
               
                  az EKB elnöke
               
               Mario DRAGHI
            
         
         
            (1)  Az EKB/2013/30 határozata (2013. augusztus 29.) az Európai Központi Bank tőkéjének azon tagállamok nemzeti központi bankjai részéről történő befizetéséről, amelyek pénzneme az euro (HL L 16., 2014.1.21., 61. o.).
         
            (2)  Az Európai Központi Bank (EU) 2015/287 határozata (2014. december 31.) az Európai Központi Bank tőkéjének a Lietuvos bankas általi befizetéséről, a Lietuvos bankas devizatartalékokat megtestesítő eszközeinek az Európai Központi Bank számára történő átadásáról, valamint a Lietuvos bankasnak az Európai Központi Bank tartalékaihoz és céltartalékaihoz való hozzájárulásáról (EKB/2014/61) (HL L 50., 2015.2.21., 44. o.).
         
            (3)  Az EKB/2013/31 határozata (2013. augusztus 30.) az Európai Központi Bank monetáris politikai és felügyeleti funkciói közötti elkülönítés végrehajtásáról (HL L 16., 2014.1.21., 63. o.).
         
            (4)  Az Európai Központi Bank (EU) 2019/43 határozata (2018. november 29.) a nemzeti központi bankoknak az Európai Központi Bank tőkejegyzési kulcsában való százalékos részesedéséről és az EKB/2013/28 határozat hatályon kívül helyezéséről (EKB/2018/27) (lásd e Hivatalos Lap 178. oldalát).
         
            (5)  Az Európai Központi Bank (EU) 2019/45 határozata (2018. november 29.) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról és az EKB/2013/29 határozat hatályon kívül helyezéséről (EKB/2018/29) (lásd e Hivatalos Lap 183. oldalát).